open-index/open-wikipedia-markdown huggingface dataset:
Дете со шолја

***Дете со шолја*** или ***Дете со шолја, портрет на Жан Моне*** — слика масло на платно од импресионистот Клод Моне создадена во 1868 година. Сликата &#x2013; на која е претставен синот на Моне, Жан, кој седи покрај чаша со бели и сини пруги &#x2013; е трета слика на Моне на која е претставен неговиот син. Сликата првпат била во сопственост на пријател на Моне во Авр, кој му ја вратил на Моне во 1883 година. Изложена била во Албертина во Виена во 2018 година, како дел од големата изложба на делото на Моне. Ретроспективата била насловена „Клод Моне - лебдечки свет“. Каталогот на Даниел Вилденштајн, 1996, том II го споменува ова дело, под бр. 131.

## Продажба во 2013 година
Сликата била дадена за продажба на Amazon.com по цена од 1,45 милиони американски долари како дел од нејзината иницијатива за „ликовна уметност“ во август 2013 година. Економистот Тајлер Кауен го критикувал Амазон за неговата иницијатива велејќи дека „изгледа како дилери да се обидуваат да се ослободат од залихата тешка за продажба“ осврнувајќи се на многуте евтини литографии (еден вид копии) понудени на платформата во тоа време, сосема спротивно на ова дело на Моне, што е битно оригинално дело.

## Поврзано
* Список на слики на Клод Моне

## Наводи

Категорија:Слики од Клод Моне
Категорија:Уметнички слики од 1868 година
Пламтеж во телото

**„Пламтеж во телото“** — стихозбирка на македонскиот писател Никола Алтиев, издание на Академски печат од 2022 година.

## Осврт кон делото
Збирката содржи 130 песни кои условно можат да се поделат на три дела: во првиот дел се опеани младоста и првата љубов, во втората група се песните во врска со љубената и нејзиното заминување, како и спомените на неа, додека во третата група се песните за љубовта воопшто. Според тоа, повеќето песни во збирката се љубовни и во нив се испреплетуваат реалноста и невозможноста да се сретне со љубената. Централно место зазема метафизичкото постоење на вистинското и невистинското, сонот и јавето, кои се испреплетуваат во исклучителен лирски напев. И самотијата е тема на повеќе песни во стихозбирката, а борбата со неа поетот ја води со спомените од младоста.

## Наводи

Категорија:Дела на Никола Алтиев
Категорија:Македонски стихозбирки
Категорија:Македонски дела од 2022 година
Категорија:Појавено во 2022 година во Македонија
Категорија:Изданија на Академски печат
Don't Worry Be Happy

**Don't Worry, Be Happy** е песна на Боби Макферин од 1988 година, објавена како прв сингл од неговиот албум *[[Simple Pleasures]]* (1988). Тоа беше првата А капела песна што стигна до првото место на топ-листата Билборд Хот 100, позиција што ја задржа две недели. Првично објавена заедно со филмот „Коктел“, песната се искачи на број еден на 24 септември 1988 година, заменувајќи го „Sweet Child o' Mine“ од Guns N' Roses.

Песната, исто така, се искачи на 11-то место на топ-листата на ''Billboard'' Hot Black Singles и на седмото место на ''Billboard'' Hot Adult Contemporary Tracks. Погоди број еден во Австралија и остана таму 7 недели. Исто така, беше хит во Обединетото Кралство, достигнувајќи го второто место во текот на својата петта недела на топ листите за синглови во Обединетото Кралство. Во Канада, песната го достигнала првото место во својата осма недела. Еден критичар го забележа како „формула за соочување со животните искушенија“.

## Табели и позиции
### Табела

## Наводи

Категорија:Синглови од 1988
Маргарета Корора

**Маргарета Цилкова Корора** (; Дејтон, 4 април 1923 ― Акрон, 8 јули 2011) ― американка со македонско егејско потекло. Таа е еден од помладите ќерќи на македонскиот работник и американски имигрант Луј Цилков. Таа е помладата сестра на Мери Цилкова. Таа е потомок на еден од 521 Македонци којшто се преселиле во Акрон, Охајо за време на дваесетиот век.

## Животопис
Маргарета Корора е родена во македонско работничко семејство во Охајо, Соединетите Држави. Семејството Цилкови се доселиле во Соединетите Држави во 1910-тите. Првиот којшто стигнал во Соединетите Држави бил братот на Луј Цилков, Петре Цилков. Тој патувал до Соединетите Држави, користејќи го бродот „S. S. Caronia“ и стасал во 1909 година. Луј Цилков дошол во Соединетите Држави кај 1914 година пред почетокот на првата светска војна. После неколку години неговата жена Сука Цилкова и неговата прва ќерка Мери Цилкова дојдоле со него во 1922 година со бродот „S. S. Paris“.

Маргарета во 1943 година, за време на Втората светска војна, си го завришила нејзиното образование во универзитетот на Акрон. Маргарета Корора станала професорка и била почитувана меѓу учениците. Таа предавала во градот Талмаџ, Охајо и Ковентри, Охајо. Во 1949 година таа се омажила со американецот со македонско потекло Тони Корора. Тие редовно патувале низ државата и понекогаш живееле во Флорида.

Низ нејзиниот живот Маргерета Корора била горда на нејзиното македонско потекло. Таа исто така била православна по вероисповед. Таа имала три деца Даниел Корора, Дона Корора и Силија Корора. Таа исто така има неколку внуци како Арон, Адријане и Дерек. Таа имала и две сестри, Мери Цилкова и Флоренц Баум. Нејзиниот маж Тони Корора починал пред нејзе. Во 2011 година починала. Денес е закопана во охајското гробиште Роуз Хил, истото место кадешто е закопан и нејзиниот татко Луј Цилков.

## Наводи


Категорија:Американци со македонско потекло
Категорија:Луѓе од Охајо
Категорија:Родени во 1923 година
Категорија:Починати во САД
Категорија:Починати во 2011 година
Категорија:Луѓе со потекло од Егејска Македонија
Меморијален парк на револуцијата (Лесковац)

мини| Меморијален парк на револуцијата: централен конусен споменик.

**Меморијалниот парк „Револуција“** е меморијален парк кој се наоѓа на источната падина на ридот Хисар во градот Лесковац. Комплексот е изграден во 1971 година. Автор на меморијалниот парк бил архитектот Богдан Богдановиќ. Посветен е на борците на Југословенски партизани и жртвите на фашизмот од овој крај кои загинале за време на Втората светска војна.

## Опис
Меморијалниот парк се состои од три главни целини: церемонијален пат, област со кенотафи/стеќак и симболична конусна скулптура што се издига над амфитеатарот.

Патот до спомен просторот е долг 450 метри, а на неговиот почеток има дрвен влез издлабен според локалната традиционална архитектура. Покрај патот, на секои 8 до 12 метри има мал спореден пат. Комеморативниот дел на спомен-паркот се состои од вкупно 34 стеќаци со висина од 1,2 до 2,2 м, од кои 14 се испишани со имињата на сите народни херои од Лесковац и околината, три се на значајни револуционери и останатите 17 се на паднатите борци погребани во спомен - паркот. Централниот конусен споменик е всушност кенотаф поставен во чест на над 1.000 паднати борци на Југословенски партизани и жртви на фашизмот од Лесковац и неговата околина. Споменикот меѓу локалното население е познат по името „Божица на победата“, но самиот Богдановиќ го нарекол „Шумска божица“; споменикот се состои од конуси високи по 12 метри на кој се наоѓа *круна* од која висат четири орнаменти (*обетки*).

Меморијалниот комплекс свечено го отвори Петар Стамболиќ на 4. јули 1971 година. 

Во 2009 година, во меморијалниот парк бил вклучен лапидариум од дваесетина еврејски надгробни споменици, собрани во непосредна близина. Имено, до Втората светска војна во близина имало мали еврејски гробишта, кои потоа биле уништени од нацистите.

Меморијалниот парк на револуцијата во Лесковац бил регистриран во 1992 година е како знаменитост.

## Галерија

Податотека:Spomen_park_Leskovac.jpg|врска=Датотека:Spomen_park_Leskovac.jpg
Податотека:Spomen_park_NOB,_Leskovac_03.jpg|врска=Датотека:Spomen_park_NOB,_Leskovac_03.jpg|алт=Стећци|Стеќаци
Податотека:Spomen_park_NOB,_Leskovac_01.jpg|врска=Датотека:Spomen_park_NOB,_Leskovac_01.jpg
Податотека:СК_nob.jpg|врска=Датотека:СК_nob.jpg
Податотека:Obelisk_u_spomen_parku.jpg|врска=Датотека:Obelisk_u_spomen_parku.jpg
Податотека:Stećci_na_spomen_parku.jpg|врска=Датотека:Stećci_na_spomen_parku.jpg
Податотека:Leskovacpanoramic.jpg|врска=Датотека:Leskovacpanoramic.jpg
Податотека:Spomen_park_Leskovac_5.jpg|врска=Датотека:Spomen_park_Leskovac_5.jpg|алт=|Спомен парк во Лесковац


## Наводи

## Поврзано

* Список на споменици на НОБ во Србија
Категорија:Србија во НОБ
Џамија Мехмед Паша Кукавица

**Џамија Мехмед Паша Кукавица** била една од петте џамии во градот Фоча, во Босна и Херцеговина, која типолошки припаѓала на еднопросторна купола џамија со отворен надворешен трем. Се наоѓалa во *Горња Чаршија* (стариот град на Фоча), а целосно билa уништенa за време на Босанската војна. Изграденa била во 1751 година, таа била дел од архитектонскиот ансамбл составен од џамија, медреса (завршена во 1758 година), саат-кула и амам (Tурска бања) сите биле донации на Мехмед-паша Кукавица,кој бил роден во Фоча и бил еден од најистакнатите отомански гувернери на Босна.  

Џамијата и остатокот од архитектонскиот ансамбл, како и поголемиот дел од стариот град Фоча (отоманската архитектура на Горња *Чаршија*) биле урнати во 1992 година по наредба на властите на Република Српска, веднаш по нападот и етничкото чистење на нејзините муслимански жители. 

Архитектонскиот ансамбл на џамијата, медресата, саат-кулата и амамот (турска бања) на Мехмед-паша Кукавица во Фоча се прогласени за Национален споменик на Босна и Херцеговина од страна на *Комисија на Босна и Херцеговина за зачувување на националните споменици*.

## Поврзано

* Босанска архитектура
* Список на џамии
* Исламска архитектура
* Исламска уметност

## Наводи

## Надворешни врски

* Комисија на Босна и Херцеговина за зачувување на националните споменици: *Џамија Мехмед Паша Кукавица во Фоча*
Категорија:Отомански џамии во Босна и Херцеговина
Категорија:Џамии во Босна и Херцеговина
Категорија:Архитектура во Босна и Херцеговина
Категорија:Координати на Википодатоците
Потопени растенија

мини| Морски алги
**Потопни билки** се хидрофити, кои се целосно потопени во вода. Некои видови се способни да преживеат во сушен период со развивање на копнени форми со различни структурни карактеристики на надземните органи.

## Поделба
Потопените растенија може да се поделат во две групи зависно од тоа дали коренат или не. Доколку не пуштат корени, слободно пливаат во водата, како што е случајот со видовите од родот и. Растенијата кои многу често се вкорени исто така развиваат ризоми . Примери се видовите родови и . 

## Примери
Оваа форма на живот се јавува во различни групи на билките, вклучувајќи ги и повеќеклеточните алги . Во реките, тоа се зелени алги и пршлени, а мововите се исто така вообичаени, особено во езерата и потоците со мека вода . На овие растенија им припаѓаат претставници на дваесетина фамилии на цвеќиња, главно еднокотиледони . Нивните репродуктивни органи се потопени, но можат да бидат и лебдечки или воздушни.  Всушност, цвеќињата се потопени или лебдат кај морски видови, како што е случајот со претставниците на родовите и, додека во слатката вода, цвеќињата обично излегуваат од водата.  Додуша, во езерата може да се најдат мал број папрати, на пример видови од родот *[[Isoetes]]* . 

## Наводи
Стевановић, Б. & Јанковић, М. 2001. Екологија биљака са основама физиолошке екологије биљака. NNK International: Београд.  86-83635-04-X}-

Лаушевић, Р. 2000. И реке убијају, зар не? Друштво еколога Србије & Завод за заштиту природе Србије: Београд.

## Види повеќе

* пловечки растенија
* појавени растенија
Категорија:Физиологија на растенијата
Џамија Чобанија

**Џамија Чобанија**  била изградена во Сараево, Босна и Херцеговина, пред 1565 година. Зградата е прилично пространа, со фино камено минаре. Поставена во ѕидовите околу минарето е  напишана песна на турски јазик. Во непосредна близина на џамијата има гробишта, за кои некои веруваат дека е последното почивалиште на добротворот Чобан-Хасан.

Во 2007 година бил усвоен предлог џамијата да биде ставена на листата на национални споменици на Босна и Херцеговина.

## Поврзано

* Исламот во Босна и Херцеговина
* Список на џамии во Босна и Херцеговина

## Наводи

Категорија:Отомански џамии во Босна и Херцеговина
Категорија:Џамии во Сараево
Два надгробни споменици на гробиштата Церат

десно|мини|Чертарски гробишта
**Двата надгробни споменици на гробиштата Церат** се споменици на културата и се под заштита на Покраинскиот завод за заштита на спомениците на културата, а работите на комплексот, односно реставрацијата на споменикот на војниците во Првата и Втората светска војна во Сремски Карловци и самото проширување на гробиштата, мора да биде во согласност.

## За гробиштата и спомениците
Во 2015 година, во текот на јули и август, била извршена првата фаза од работите на реставрација на комплексот на спомениците на војниците од Првата и Втората светска војна во Сремски Карловци. Комплексот се состојат од две надгробни плочи - едната за осумнаесеттиот борец од Првата светска војна, а другата, заедничка надгробна плоча за четириесет и седум борци загинати во народноослободителната борба, се наоѓале на православните гробишта на североисточниот дел на Магарчев брег во Сремски Карловци. Во ноември 1918 година војниците од различни места во Србија, меѓу дваесет и еден српски војник имало еден руски војник, починал од истата болест, односно шпанската треска во Сремски Карловци во Воената болница. Осумнаесет од нив биле погребани во гробницата на гробиштата Магарчев брег, а во 1919 или 1920 година Кругот на српските сестри подигнале заеднички споменик и посебни споменици на местата каде што биле погребани. Во рамките на овој комплекс на денот на војникот во 1956 година бил откриен споменик на паднатите борци од народноослободителната борба во Втората светска војна, а денешниот изглед на овој комплекс го добил во 1969 година според проектното решение на архитектката Софија Недвидек. Пристапните скали се од бетон, а патеките се од расцепен камен, направена е и бетонска граница околу заедничките гробови. Се формирал и тревнат гребен. Со решение бр.120/68 од 10.04.1968 година споменичкиот комплекс е прогласен за недвижно културно богатство, односно споменик на културата.

## Наводи

Категорија:Споменици во Србија
Бела џамија (Сребреница)

мини|Минаре на Белата џамија во Сребреница
**Белата џамија** е историска џамија во источниот босански град Сребреница. Позната е и како *Хаџи Скендербегова џамија*.

## Историја
лево|мини| Белата џамија во 1905 година|250x250пкс
Првично на местото била Римокатоличката црква Свети Никола, изградена во 1394 година од хрватски трговци од Дубровник (Рагуза) и посветена на овој светец заштитник на патниците. По освојувањето на областа од страна на Отоманската Империја во 15 век, католиците почнале да ја напуштаат областа. Џамијата е изградена во 17 век на урнатините на црквата по заминувањето на последните Францисканци од Сребреница. Стилот бил во османлиска архитектура.

Во 1935 година, џамијата била подложена на обемни работи за реставрација и доградба на друга сала. Исто така, неговиот изглед во тоа време значително се променил, а минарето било во средината на зградата.

Војската и полицијата на Република Српска ја урнаа џамијата до темел во 1995 година за време на Босанската војна. Таа била повторно изградена со донација од владата на Малезија и повторно била отворена на 28 септември 2002 година. Била извршена и поправка на покривот и понатамошно реновирање преку приватни донации кои биле извршени во 2020 година.

Во дворот на џамијата има и вековни муслимански гробишта (*шехитлук*).

## Наводи
мини|Поглед на Сребреница со џамијата лево (2005)

## Литература

* *[[Енциклопедија на Југославија]]*. ЈЛЗ Загреб 1980 г. Том I

## Надворешни врски

* Меџлис ИЗ Сребреница

Категорија:Сребреница
Категорија:Џамии во Босна и Херцеговина
Џамија на Атик Бехрам-бег

**Атик Бехрам-бегова џамија**, попозната како **Шарена Џамија**, е најстарата џамија во Тузла, Босна и Херцеговина.

## Име
Името Атик го добила оваа џамија бидејќи е веројатно најстарата џамија во Тузла. Името на Бехрам-бег го добила и поради тоа што пред неа била поставена медресата Бехрам-бегова, и затоа што џамијата најверојатно била обновена и одржувана како дел од истиот вакаф. Поради украсените ентериери се нарекува Шарена џамија. 

## Архитектура
Џамијата е изградена на мал брег, џамијата е со големина 10x10м и доминира во околината. Пред пожарот во 1871 година била изградена од глина, со дрвена купола. По нејзината обнова во 1888 година, таа имала купола од цврсти материјали, но таа брзо била заменета со покрив од ќерамиди. Во приземјето има десет прозорци изработени од железо со попречни решетки. Внатрешноста на џамијата е украсена со различен мебел. Минберот е изграден во арапски стил. Минарето се состои од повеќе делови, па затоа е квадратно од основата до врвот на ѕидот на џамијата со тесен покрив од три страни. Џамијата, како и самиот харем, се обезбедени со потпорен ѕид од карпи со бетонска плоча. 

## Поврзано

* Исламот во Босна и Херцеговина
* Список на џамии во Босна и Херцеговина

## Наводи

Категорија:Отомански џамии во Босна и Херцеговина
Категорија:Џамии во Босна и Херцеговина
Категорија:Координати на Википодатоците
Куќа на Ул. Вук Караџиќ 10 (Сремска Митровица)

**Куќата на улица** **Вук Караџиќ 10**, во Сремска Митровица - куќа која била изградена  кон крајот на 18 век и претставува недвижно културно богатство како споменик на културата. Припаѓала на семејството Бајиќ, а денес се наоѓа како дел од постојаната поставка на Сремскиот музеј.
мини|Сремска Митровица
мини|Лапидариум
 Во зградата е сместена колекција од камени споменици и саркофази, од кои повеќето се стари над 1.500 години. Има и лапидариум, каде денес се наоѓа Центарот за археолошки истражувања.

## Лапидариум
Централното место во внатрешниот двор, до кое се стигнува со поминување низ хаусторот полн со антички надгробни споменици, има сончев часовник. Извајан е од грчки вајари  и астрономи, а користен бил и мермер од Брач.

Засега ова е единствената скулптура што ги прикажува Атлас и митските суштества Херкулес и Ификле. Сите тие заедно го поддржуваат сводот  кој сега е стар над 1.900 години. Сончевиот часовник е пронајден при копање на темели за куќа .

Сводот е всушност школка чии бразди ги претставуваат часовите, а засекот на врвот ја претставувал географската ширина на Сирмиум, тогашен главен град на префектурата Илирик. На  27  март, сенката секогаш  паѓала на резот и го означувала почетокот на новата година во тогашниот Сирмиум.

Голем број експонати не се јасно дефинирани бидејќи се пронајдени во скршена состојба. На експонатите можело  да се најдат птици, риби, грифини, лавови... Во колекцијата имало  десетици саркофази. Некои биле  наменети за семејства, некои за поединци, а некои за мали деца и доенчиња. Најдобро зачуваниот саркофаг е пронајден пред 90 години во близина на железничката станица. Станувало  збор за сакрофаг на брачна двојка од III век  пронајден на длабочина од едвај 30 сантиметри.

## Галерија

Податотека:Lipidarijum,_Sremska_Mitrovica_28.07.2018_131.jpg|врска=Датотека:Lipidarijum,_Sremska_Mitrovica_28.07.2018_131.jpg
Податотека:Lipidarijum,_Sremska_Mitrovica_28.07.2018_135.jpg|врска=Датотека:Lipidarijum,_Sremska_Mitrovica_28.07.2018_135.jpg
Податотека:Lipidarijum,_Sremska_Mitrovica_28.07.2018_137.jpg|врска=Датотека:Lipidarijum,_Sremska_Mitrovica_28.07.2018_137.jpg
Податотека:Lipidarijum,_Sremska_Mitrovica_28.07.2018_138.jpg|врска=Датотека:Lipidarijum,_Sremska_Mitrovica_28.07.2018_138.jpg


## Поврзано

* Сончев часовник од Сремска Митровица

## Наводи

## Надворешни врски

* Републички завод за заштита на спомениците на културата - Белград
* Список на споменици
Категорија:Споменици
Сестрата на сонцето

**„Сестрата на сонцето“** — македонска народна приказна, запишана од Марко Цепенков. 

## Изданија на македонски јазик
Во 1989 година, приказната била објавена од издавачката куќа „Мисла“, како илустрирана книга (сликовница). Адаптацијата на текстот ја направила Лилјана Угриновска, а авторка на илустрациите е Бисерка Перовска. Сликовницата, со обем од 20 страници и со димензии од 22 сантиметри, е испечатена во печатницата „Просвета“ од Куманово. Таа е каталогизирана во Народната и универзитетска библиотека „Климент Охридски“, Скопје и ја носи меѓународната ознака ISBN 86-15-00114-6.

## Содржина
За да најде невеста за својот син, еден цар направил базен кој го наполнил со шербет и ги повикал сите девојки. Царскиот син седел неколку дена крај базенот и ги гледал девојките, но не избрал ниту една. Еден ден, кај базенот дошла една баба, која го проколната царскиот син да земе невеста неродена од мајка. Потоа, тој заминал на пат со намера да си најде невеста, но без успех, иако поминал неколку царства. Најпосле, тој отишол во куќата на Сонцето, кое му кажало да скине златно јаболко од градината и така ќе дојде до невеста. Царскиот син скинал три јаболка, а кога го пресекол првото, од него излегла убава девојка која му побарала леб и сол, а бидејќи тој немал, девојката си заминала. По некое време, истото се случило и со второто јаболко. Кога се приближил до градот, тој го пресеокл и третото јаболко, а откако ѝ дал леб и сол на девојката, таа се согласила да му стане жена. Потоа, тој заминал во градот за да земе кочија, а една Еѓупка ја фрлила девојката в бунар и се преоблекла во нејзината облека. Царскиот син ја зел Еѓупката за невеста, а девојката се претворила во златокрила риба. Царскиот син ја уловил рибата и ја зготвил за ручек, а неговата жена ги фрлила коските во огнот, но од едно ковче што го фрлил царскиот син никнала златна јаболкница, иста како во градината на Сонцето. Еѓупката ја пресекла и ја изгорела јаболкницата, но едно дете зело гранка од неа, а во текот на ноќта, гранката се претворила во девојка. Неколку дена, девојката се криела во куќата, но потоа ја открила бабата на детето и ја посвоила, а девојката ја завикале Злата позлатена. За неа дознал царскиот син и ја зел за жена, а Еѓупката жива ја запалил.

## Наводи

Категорија:Македонски народни приказни
Категорија:Изданија на Мисла
Категорија:Македонски дела од 1989 година
Категорија:Појавено во 1989 година во Македонија
Џамија крал Фахд (Сараево)

**Џамијата [[Фахд од Саудиска Арабија|крал Фахд]]** () — џамија во Алипашино поле, Сараево, Босна и Херцеговина. 

## Галерија

Податотека:King_Fahd_Mosque_Sarajevo_(5).JPG|алт=King Fahd Mosque Sarajevo from far|Џамијата фотографирана од  далеку
Податотека:King_Fahd_Mosque_Sarajevo_(14).JPG|алт=King Fahd Mosque Sarajevo front door|Влезната врата на џамијата 
Податотека:King_Fahd_Mosque_Sarajevo_(11).JPG|алт=King Fahd Mosque Sarajevo inside|Внатрешноста на џамијата
Податотека:King_Fahd_Mosque_Sarajevo_(8).JPG|алт=King Fahd Mosque Sarajevo religious books|Религиозни книги во џамијата 


## Поврзано

* Список на работи именувани по саудиските кралеви

## Наводи

## Надворешни врски

* Џамијата крал Фахд на страницата Cityseeker

Категорија:Џамии во Сараево
Категорија:Координати на Википодатоците
Џамија Фетхија (Бихаќ)

**Џамија Фетхија** () — џамија и поранешна католичка црква лоцирана во градот Бихаќ, Босна и Херцеговина. Изградена во 1266 година, таа е најстарата готска градба во земјата. Првично била изградена како католичка црква посветена на Свети Антониј од Падова, а потоа била претворена во џамија по освојувањето на Бихаќ во 1592 година од Хабсбуршка Хрватска од страна на Отоманското Царство. Објектот првично бил придружуван од манастир, кој исто така бил спомнат во повелбата на хрватското благородништво од 13 век.

## Поврзано
* Исламот во Босна и Херцеговина
* Список на џамии во Босна и Херцеговина

## Наводи

## Надворешни врски
* http://www.discoverbihac.ba/dzamija1.php   

Категорија:Отомански џамии во Босна и Херцеговина
Категорија:Координати на Википодатоците
Категорија:Историја на Бихаќ
Категорија:Национални споменици во Босна и Херцеговина
Категорија:Џамии од 16 век
Категорија:Згради и градби во Бихаќ
Категорија:Поранешни римокатолички цркви
Дрвени џамии кај Олов

**Дрвените џамии во близина на Олов** — џамии во Босна и Херцеговина, кои се наоѓаат во близина на населбите Солун и Миљевиќи, дел од населбата Оловска Лука.

## Дрвена џамија во село Солун
Дрвената џамија во селото Солун се наоѓа на оддалеченост од околу 760 метри од селото Солун, на околу 8 км северозападно од Олово, во долината на реката Криваја, покрај патот Олово-Завидовиќи.

Нема веродостојни информации за времето на изградбата, па се претпоставува дека тоа било 1546 година. Џамијата била повторно изградена во 1935 година. Припаѓа на типот на дрвени џамии со преден махвил, има отворен надворешен трем со галерија кој е покриен со заоблен, не стрмен покрив и низ него минува дрвено минаре. Од првобитната стара џамија зачувана е само првобитната влезна врата која во денешната џамија се наоѓа на влезот во махфилот и дрвената зграда до џамијата која е во употреба од 1960 година. Во 1983 година била претворена во училиште. Каменото корито на фонтаната и камениот праг кои се на влезот во џамијата се донесени од месноста Очевија во општина Вареш.

Во џамискиот харем има дрвено турбе во кое според народните преданија биле закопани двајца браќа близнаци, маченици од војската на султанот Фатих. Во знак на почит кон нив еднаш годишно, светот се собира на ова место на традиционална молитва. Внатрешната декорација на џамијата е од периодот по II светска војна.

Џамијата е активна само за време на Бајрам и за време на традиционалната годишна молитва.

Прогласен е за национален споменик на Босна и Херцеговина, кој се состои од: дрвена џамија, дрвено турбе, дрвен мектеб, старо камено корито и харем со гробишта.

## Дрвена џамија во Миљевиќи
Селото Миљевиќи е оддалечено околу 8 километри од населбата Оловска Лука на исток, а од општинскиот центар Олов 12 км. Џамијата се наоѓа на самиот крај на селото.

Џамијата е изградена во 1598 година, но нема конкретни докази за тоа. Обновена е во 1936 година. Во 1992 џамијата изгорела до темел, а повторно била изградена во 2013 година.

Џамијата припаѓа на типот на дрвени џамии со отворен трем, стрмен кочен покрив и дрвено минаре. Надворешните димензии се 10,60 x 7,00 метри.

Околу џамијата се наоѓа помал харем со дваесетина ниши, од кои на две ниши има натписи испишани со арапско писмо. Прогласена е за национален споменик на Босна и Херцеговина.

## Литература

* Маџида Беќирбеговиќ, Издаваштво, Сараево, 1999 г. - Џамии со дрвено минаре во Босна и Херцеговина

## Наводи
Категорија:Џамии во Босна и Херцеговина

Категорија:Национални споменици во Босна и Херцеговина
Кизлар-агина џамија (Мркоњиќ Град)

**Кизлар-агина џамија** — една од најпознатите градби од средновековна архитектура во Мркоњиќ Град. Била изградена во раздобјето од 1591 до 1595 година, а доѕидана во 1873 година според Али-пашината џамија во Сараево.

## Историја
Во џамијата Кизлар-ага основал библиотека во која се чувале педесет стари книги и ракописи до нејзиното рушење. Џамијата е урната во 1992 година. Местото и остатоците од архитектонската целина на овој верски објект во мај 2005 година биле прогласени за национален споменик на Босна и Херцеговина.

## Наводи

Категорија:Џамии во Босна и Херцеговина
Категорија:Национални споменици во Босна и Херцеговина
Категорија:Недвижни културни добра во Република Српска
Категорија:Мркоњиќ Град
Категорија:Џамии од 16 век
Црква „Св. Ѓорѓи“ - Оптичари

**Свети Ѓорѓи** — мала селска црква во битолското село Оптичари, Македонија.

## Местоположба

Црквата е сместена надвор од селото, во самото поле.

## Историја

Според натписната плоча поставена на црквата, храмот бил подигнат во 1989 година.

## Галерија


Податотека:Црква „Св. Ѓорѓи“ - Оптичари 2.jpg|Поглед на црквата
Податотека:Црква „Св. Ѓорѓи“ - Оптичари 3.jpg|Припратата
Податотека:Црква „Св. Ѓорѓи“ - Оптичари 4.jpg|Натписна плоча


## Поврзано
* Битолско архијерејско намесништво
* Краварско-бачка парохија
* Оптичари

## Надворешни врски

Оптичари
Црква „Вознесение Христово“ - Оптичари

**Вознесение Христово** — помала селска црква во битолското село Оптичари, Македонија.

## Местоположба

Црквата се наоѓа надвор од селото, во самото поле.

## Историја

Според натпис на самата црква, истата била подигната во 1984 година.

## Галерија


Податотека:Оптичарски Манастир.jpg|Трпезаријата
Податотека:Црква „Вознесение Христово“ - Оптичари 2.jpg|Влезот
Податотека:Црква „Вознесение Христово“ - Оптичари 3.jpg|Апсидата
Податотека:Црква „Вознесение Христово“ - Оптичари 4.jpg|Поглед на црквата


## Поврзано
* Битолско архијерејско намесништво
* Краварско-бачка парохија
* Оптичари

## Наводи

## Надворешни врски

Оптичари
Параклис „Св. Никола“ - Оптичари

**Свети Никола** — параклис во битолското село Оптичари, Македонија.

Сместен е во самото поле.

## Поврзано
* Битолско архијерејско намесништво
* Краварско-бачка парохија
* Оптичари

Категорија:Храмови посветени на Свети Никола во Македонија
Синан-бегова џамија (Чајниче)

**Синан-бегова џамија** — џамија во Чајниче.

## Историја
Позната како најубава и највпечатлива во Чајниче. Била еден од бисерите на отоманската архитектура на просторот на Горажданското муфтиство. Синан-бег Бољаниќ ја изградил џамијата во средиштето на Чајниче во 1570 година. Како споменик од прва категорија е вклучен во списокот на светско наследство. За време на војната во БиХ, џамијата била целосно уништена на 8 јуни 1992 година, вклучувајќи ги двете турбиња и еден шадрван. Темелите биле покриени со голем слој земја и ѓубре, поради што било неопходно да се пронајдат темелите и да се расчисти теренот при обновата. Местото и остатоците од градежната целина на 6 јули 2004 година биле прогласени за национален споменик на Босна и Херцеговина. Се состои од местото и остатоците од џамијата, гробиштата, шадрванот и турбе во џамискиот ѕид, џамискиот ѕид со влезната капија и чешма и турбе со гробишта спроти џамијата. Џамијата се обновува од јули 2016 година. Камен-темелникот за обнова на џамијата бил поставен во недела на 17 јули. Паралелно со него се гради турбе во харемот на џамијата и турби до харемот. Парите за обнова ги обезбедила главната дирекција вакафот на Република Турција во соработка со Вакафската дирекција на Исламската заедница во Босна и Херцеговина.

## Наводи

Категорија:Џамии во Босна и Херцеговина
Категорија:Чајниче
Категорија:Национални споменици во Босна и Херцеговина
Категорија:Недвижни културни добра во Република Српска
Категорија:Џамии од 16 век
Violent Femmes

**Violent Femmes** (транскрипција: Вајолент фемес) ― американскa фолк-панк група од Милвоки. Групата се состои од основачките членови: Гордон Гано (гитара, главен пејач) и Брајан Ричи (бас, придружен вокал), на кои им се придружиле мултиинструменталистот Блез Гарза (се приклучил во 2004 година) и тапанарот Џон Спероу (се приклучил во 2005 година). Поранешни членови на групата биле и тапанарите: Виктор Делоренцо (1980–1993, 2002–2013), Гај Хофман (1993–2002) и Брајан Виглионе (2013–2016). Violent Femmes се сметаат за составен дел од тогашните андерграунд фолк-панк и алтернативни рок сцени од 1980-тите, и се влијателни или инспирација за следните движења, особено фолк-рок, инди-рок, гранџ, поп-панк, емо и алтернативна рок-сцена од доцните 1980-ти и 1990-тите.

Violent Femmes издале 10 студиски албуми и 19 синглови. Групата била пофалена од критиката по објавувањето на нивниот прв истоимен албум на почетокот од 1983 година. Многу од нивните најпознати песни се наоѓаат на албумот, вклучително и: „Blister in the Sun“, „Kiss Off“, „Ad It Up“ и „Gone Daddy Gone“, *Violent Femmes* е најпродаван албум на групата и бил сертифициран со платина од страна на RIAA. По објавувањето на уште два албума, *Hallowed Ground* (1984) и *The Blind Leading the Naked* (1986), иднината на групата била неизвесна и тие се разделиле во 1987 година кога Гано и Ричи започнале соло-кариери. Сепак, една година подоцна повторно се составиле и го објавиле четвртиот албум *3* (1989). Следниот албум, *Why Do Birds Sing?* (1991), ја содржи омилената песна на нивната публика на концертите „American Music“.

Во 1993 година, основачкиот член Виктор Делоренцо (удирачки инструменти, тапани) ја напуштил групата Violent Femmes и бил заменет со Гај Хофман, кој дебитирал на шестиот албум од групата *New Times* (1994). Уште два албума – *Rock!!!!!* (1995) и *Freak Magnet* (2000) - биле издадени со оваа постава. Во 2002 година Делоренцо повторно се приклучил на групата за она што требало да биде проштална турнеја. По комерцијалниот неуспех на *Freak Magnet*, Violent Femmes не објавиле студиски албуми речиси две децении, но сепак објавиле многу компилациски албуми на почетокот од 2000-тите, заедно со неколку сингл-изданија. Одредени контроверзии околу лиценцирањето за комерцијална употреба на песните од групата биле причина за официјален распад на групата во 2009 година. Групата била возобновена во 2013 година (кратко пред Делоренцо повторно да ја напушти Violent Femmes), и оттогаш објавиле уште два студиски албуми: *We Can Do Anything* (2016) и *Hotel Last Resort* (2019).

## Дискографија

; Студиски албуми

* *Violent Femmes*(1983)
* *Hallowed Ground* (1984)
* *The Blind Leading the Naked* (1986)
* *3* (1989)
* *Why Do Birds Sing?* (1991)
* *New Times* (1994)
* *Rock!!!!!* (1995)
* *Freak Magnet* (2000)
* *We Can Do Anything* (2016)
* *Hotel Last Resort* (2019)

## Наводи

## Надворешни врски

* 
* 
* 

Категорија:Музички групи од Висконсин
Категорија:Музички групи основани во 1980
Категорија:Фолк-панк групи
Категорија:Американски алтернативен рок музички групи
Категорија:Американски пост панк групи
Категорија:Музички групи основани во 1980 година
Добрила Грашеска

**Добрила Грашеска** — македонска пејачка.

## Животопис

## Музичка кариера
мини|Чалгија саунд систем на концерт во Јавна соба, Скопје, 9.3.2024.
Грашеска е членка на групата Чалгија саунд систем со која има снимено два албума:
* „Чалгија саунд систем“ (2010)
* „Тихувај“ (2019)

Заедно со Дориан Јовановиќ, таа е членка на *Dobrila & Dorina Duo*, кое во 2021 година го објавило албумот „Апокриф“. Покрај тоа, таа пее во песната „Песни“ која се наоѓа на музичкиот албум „Моторни песни“ на македонската рок-група Верка.

Нејзиниот глас е мотив на краткиот расказ „Гласот на Добрила“ на македонската писателка Оливера Ќорвезироска.

## Наводи

Категорија:Македонски пејачи
Шефки Сали

**Шефки Сали**, роден со името **Шефки Алиов Сали** (; Велес, 1914 ― Раштански Колиби, 10 септември 1944) ― македонски партизан со турско потекло, учесник во народната ослободителна борба и партизан во осмата велешка ударна бригада. Член на Македонската комунистичка партија и Југославската комунистичка партија, загинал храбро во Битката кај Раштански Колиби. Погребан е во велешката костурница.

## Животопис
Роден е во 1914 година во градот Велес. Произлегува од сиромашна бедна фамилија. Завршил основно школско образование и работел со бизнисот на неговата фамилија, си го исполнил воениот рок во Кралството СХС пред 1941 година. Со потпаѓањето на Југославија под окупација после краткотрајната априлска војна Шефки станал симпазитер кон народното ослободително движење во Македонија и заради тоа почнал да соработува со комунистичката партија на Југославија.

Тој помогнал со собирајќи материјали за велешката подгрупа на ослободителното движење во градот Велес. Тој постепено си го зголемувал учеството во народната ослободителна војна и евентуално во август 1944 година заедно со група на велешки партизани во селото Отиштино ја формирале осмата македонска ударна бригада во септември 2-ри 1944 година. Во 10 септември иста година бри нивниот марш низ Раштански Колиби се сретнале со дивизија од армијата на Третиот Рајх и почнала тричасовна кратко трајна битка. Заради неискуството на бригадата Шефки бил погоден од непријателски куршум и загинал.

Во негова чест една улица во Велес го носи неговото име. После неговата смрт неговите посмртни остатоци биле пренесени во велешката костурница кадешто се наоѓаат и ден денес.

## Наводи


Категорија:Луѓе од Велес
Категорија:Починати во Велес
Категорија:Дејци на КПЈ
Категорија:Дејци на КПМ
Категорија:Родени во 1914 година
Категорија:Починати во 1944 година
Категорија:Македонски Турци
Категорија:Учесници во НОБ
Категорија:Македонски партизани
Категорија:Жртви во Битката кај Раштански Колиби
Земјоделец

[мини|251x251пкс|Орање на фарма во [Германија]]
**Земјоделец** — лице што се занимава со земјоделство, кое вклучува одгледување култури и одгледување животни за храна, влакна и други производи. Земјоделците играат клучна улога во економијата и ланецот на снабдување со храна.

## Историја
Земјоделието постои уште од младото камено време, што е клучна одлика на тоа време. До бронзеното време, околу 5000–4000 г. пр. н. е., Сумерците имале работна сила сосредоточена на земјоделството и се потпирале на наводнување за да ги одгледуваат своите посеви. Тие користеле екипи од три лица за берба на пролет. Во Стариот Египет, земјоделците исто така зависеле од водата од реката Нил за наводнување.

Сточарството, кое е одгледување животни за земјоделство, се практикува со илјадници години. Кучињата биле припитомени во Источна Азија пред околу 15.000 години. Козите и овците биле припитомени околу 8000 г. пр. н. е. во Азија, додека свињите биле припитомени до 7000 г. пр. н. е. на Блискиот Исток и Кина. Првиот доказ за припитомување на коњите потекнува околу 4000 г. пр. н. е.

## Приход
Земјоделските производи можат да се продаваат или на пазар, на фармерски пазар или право од фарма. Во сопствената економија, земјоделските производи можат до одреден степен или да се употребат од семејството на земјоделецот или да се споделат со заедницата.

## Наводи

## Надворешни врски

* Постапка за регистрација како индивидуален земјоделец

__СОСОДРЖИНА__
__ИНДЕКС__
Категорија:Земјоделци
Категорија:Занимања
Dark Matter (албум)

***Dark Matter*** — дванаесеттиот студиски албум на американската рок група Pearl Jam, објавен на 19 април 2024 година, преку Monkeywrench Records и Republic Records. Албумот бил продуциран од Ендрју Ват, и на албумот му претходеле сингловите „Dark Matter“, „Running“ и „ Wreckage“.

Албумот бил снимен во студиото Shangri-La во Малибу, Калифорнија и домашното студио на Ват. Тој е првиот со придонес од членот на турнеја и сесија Џош Клингхофер, кој се придружил на групата на неговата турнеја „Гигатон“ 2022-2023. Албумот означил враќање во бендот работејќи заедно како петчлено во студиско опкружување со брзо темпо; за разлика од нивниот претходен студиски албум *[[Gigaton (албум)|Gigaton]]* (2020), кој бил снимен во текот на неколку години и поединечни сесии.

Албумот бил издаден на широко распространето критичко признание, а подоцна бил придружен со светска турнеја.

## Список на песни

Категорија:Албуми на Pearl Jam
Категорија:Албуми од 2024
Муфтиство

**Муфтиство** — област што вклучува неколку џемати кои сочинуваат територијална единица. Во исклучителни случаи, муфтиството може да се организира на функционално начело или екстериторијално со посебна внатрешна структура. Одлука за основање на муфтиство и одредување на неговото седиште донесува Собранието на  Исламската верска заедница на предлог на Ријасетот. Во Исламската верска заедница на Македонија бројот на муфтиства е определен со нејзиниот устав.

Муфтиство се нарекува и управното тело кое раководи со таа територијална единица. Тоа е основен орган на исламската верска заедница. Со муфтиството раководи муфтија. Покрај муфтијата, муфтиството го сочинуваат главниот имам секретарот и избрани членови.

## Поврзано
* Исламска верска заедница

## Наводи

Категорија:Ислам
Категорија:Арапски зборови
Категорија:Турцизми
Категорија:Зборови што не постојат во ТРМЈ
Меха (манга и аниме)

десно|200x200пкс
**Меха** — назив за џиновски роботи управувани од пилоти, кои потекнуваат од јапонските манга-стрипови и  цртаните филмови аниме, но се рашириле низ светот во различни комерцијални облици (на пр. добро познатите кукли „трансформери“). Името доаѓа од зборот *механика (mechanic)*.

Првиот џиновски робот во јапонската култура е роден во 1972 година. Се викал Mazinger Z, а го осмислил цртачот на стрипови Го Нагаи. Чудовишта напаѓаат од вселената, бранителите имаат тајна база, во џиновскиот робот седи тинејџер и го управува и во секоја епизода од цртаната серија уништува по едно чудовиште. Оваа формула, која во смисла на едноставност и генијалност е еднаква на американскиот изум на суперхерои во хеланки, ќе биде неисцрпен извор на вдахновение за стотици јапонски аниматори во следните дваесет години.

Така, на почетокот на *мехата* биле прикажувани роботи што се борат со чудовишта. Потоа се појавила познатата серија *[[Гундам]]* (1979), каде за прв пат роботите биле користени во војна на луѓе со луѓе, што значи дека самиот робот повеќе не бил херој, туку орудие.

Уште од Вагнер немало уметнички облик што толку би ја заслужувал ласкавата титула *[[Gesamtkunstwerk]]*. Тоа не е уметност за неподготвени. Јапонски љубител на *меха*, како и европски љубител на опера, нема да го следат само заплетот. Тој ќе го проучува дизајнот на роботите и ќе ја оценува веродостојноста на нивните механизми, бидејќи има аниматори кои се специјализирани исклучиво во ова подрачје. Тој слуша како зборуваат ликовите и ги препознава неговите омилени синхронизатори, од кои некои имаат статус еднаков на најголемите ѕвезди на играниот филм. Специјалните ефекти, кореографијата на битките, музиката и песните, дизајнот на униформата на пилотот и неговата фризура - сè е битно, сè строго се оценува.

Меѓутоа, секогаш кога некоја уметничка гранка ќе се развуе и ќе разработи свои правила и иконографија, порано или подоцна се појавува гениј кој ја превртува наопаку и ја потонува во декаденција. Серџо Леоне тоа го направи за вестернот, Дејвид Линч за криминалните филмови. И *мехата* веќе го добила својот *[[Анфан терибл (Enfant terrible)|анфан терибл]]*, тоа е Хидеаки Ано со серијата *[[Евангелион|Shin Seiki Evangelion]]*. Во таа серија, џиновскиот робот е всушност живо суштество и станува средство за екстернализирање на болната психа на својот тинејџерски пилот, па битките со роботи завршуваат со канибализам!

## Надворешни врски
* Mecha Anime HQ: Extensive coverage on Gundams and other mecha.
* Mecha Co. 
* Japanese Animation Guide: The History of Robot Anime

Категорија:Манга
Категорија:Аниме
Категорија:Научна фантастика
Категорија:Зборови што ги нема во ТРМЈ
Пежо тип 62

| assembly       = 
| predecessor    = 
| successor      = 
| class          = 
| body_style     =
| layout         = 
| platform       =
| engine         = Пежо, четири цилиндри
| transmission   = 
| wheelbase      = 
| length         = 3.450 мм
| width          = 1.620 мм
| height         = 
| weight         =
| related        =
| designer       =
}}

**Пежо тип 62** ( ) беше автомобил произведен  1904 година .од францускиот производител на автомобили Пежо во нивната фабрика во Лил . Во тој период беа произведени 96 единици.

Автомобилот го придвижуваше четиритактен, четвороцилиндричен мотор со моќност од 18 КС и волумен од 3635&nbsp;cm³. Моторот беше поставен напред и преку ланчана трансмисија ја даваше моќта на задните тркала.

Типот 62 се произведуваше во уште две варијанти 62 Б и 62 Ц. Меѓуоскиното растојание е 2400&nbsp;mm со меѓуоскино растојание од 1320&nbsp;mm, моделот 62 Б има меѓуоскино растојание од 2450&nbsp;mm со меѓуоскино растојание од 1400&nbsp;mm и 62Ц има меѓуоскино растојание од 2650&nbsp;mm со меѓуоскино растојание од 1400&nbsp;mm. Каросеријата е од типот *тонео* и двоен фаетон со простор за четири лица.

## Литература

* 

Категорија:Пежо
Вонка (филм)

***Вонка*** () — музичка фантастична комедија во режија на Пол Кинг од сценариото што тој го напишал заедно со Сајмон Фарнаби. Филмот е предисторија на „Вили Вонка и фабриката за чоколади“ (1971), првата екранизација на романот на бајките на Роалд Дал, „Чарли и фабриката за чоколади“ (1964). Насловната улога во филмот ја толкувал Тимоти Шаламе. Во филмот играат и Киган-Мајкл Ки, Сали Хокинс, Роуан Аткинсон, Оливија Колман и Џим Картер.

Премиерата на филмот во САД била на 15 декември 2023 г., а во Македонија на 14 декември истата година.

## Содржина
Со мечти да отвори продавница во град познат по својата чоколада, младиот и сиромашен Вили Вонка открива дека индустријата ја води картел од алчни чоколадари.

## Улоги

## Наводи

## Надворешни врски

* Матична страница

__СОСОДРЖИНА__
__ИНДЕКС__

Категорија:Филмови од 2023 година
Категорија:Американски филмови
Категорија:Филмови на англиски јазик
Категорија:Британски филмови
Категорија:Американски музички филмови
Категорија:Американски фантастични филмови
Пежо тип 3

**Пежо тип 3** ( ) е првиот француски автомобил масовно произведуван и прв со мотор со внатрешното согорување. Во период од 1891 г. до 1894 година во фабриката на Peugeot во Валентин беа произведени 64 примероци.

Најстарите модели на Peugeot од 1889 година. беа трицикли на пареа, изградени во соработка со Леон Серполе . Во 1890 г , Peugeot се сретна со иноваторите на авто-технологијата, Готлиб Дајмлер и Емил Левасор, и тие беа убедени дека доверливите и практични автомобили треба да бидат на бензински погон и да имаат четири тркала. Peugeot Type 2 беше првиот таков модел. Пежо ја продолжи технологијата на пареа под име Гарднер-Серполе, со својот некогашен партнер Серполе до неговата смрт во 1907 година. година.

Моторот беше од германскиот конструктор Дајмлер,и се произведуваше по лиценца во Франција, а потоа беше продаден на Пежо. Тоа беше В-мотор, зафатнина 565 &nbsp;cm³ и моќност од 2 КС, што беше доволно за максимална брзина од приближно 18 километри на час.

Арманд Пежо беше решен да го демонстрира квалитетот на тип 3 со тоа што ќе го вклучи заедно со велосипедистите во велосипедската трка Париз-Брест-Париз, со што добива официјална потврда за супериорноста на новата технологија. Трката ја покажа робусноста на дизајнот на Тип 3, кој, на патеката долга 1.471 километар без поголеми дефекти, го постави рекордот за најдолго возење со автомобил на бензин, трипати подалеку од претходниот рекорд поставен од Леон Серполе од Париз. до Лион.

Подоцна, Пежо го продаде на клиентите тип 3, кој го освои второто место на трката Париз-Бордо-Париз со просечна брзина од 21,7 километри на час.

Со меѓуоскино растојание од 163&nbsp;cm и растојание на тркалата од 115&nbsp;cm, должина на возилото 250&nbsp;cm, ширина на возилото 135 и висина на возилото 150&nbsp;cm. имаше место за четири лица.

## Галерија

Податотека:Le_quadricycle_Peugeot_de_Paris-Brest-Paris_en_1891,_piloté_par_Rigoulot_ingénieur_et_Doriot_contremaître.jpg|врска=Датотека:Le_quadricycle_Peugeot_de_Paris-Brest-Paris_en_1891,_piloté_par_Rigoulot_ingénieur_et_Doriot_contremaître.jpg|алт=Пежо тип 3 на трци Париз-Брест-Париз 1891 год.|Пежо тип 3 на трката Париз-Брест-Париз 1891 година.
Податотека:Peugeot_Type_3_-_2.jpg|врска=Датотека:Peugeot_Type_3_-_2.jpg|алт=Пежо тип 3 из 1891. који са налази у пежовом музеју у Сошоу|Пежо тип 3  од 1891 година, кој се наоѓа во музејот на Пежо воСошо
Податотека:Peugeot_Type_3-1.jpg|врска=Датотека:Peugeot_Type_3-1.jpg|алт=Пежо тип 3 из 1894.|Пежо тип 3 од 1894 година.
Податотека:110_ans_de_l'automobile_au_Grand_Palais_-_Peugeot_type_3_Vis-à-vis_-_1892_-_002.jpg|врска=Датотека:110_ans_de_l'automobile_au_Grand_Palais_-_Peugeot_type_3_Vis-à-vis_-_1892_-_002.jpg|алт=Пежо тип 3 из 1892. изложен у париском Гранд паласу|Пежо тип 3  од 1892 година изложен во Grand Palais во Париз


## Надворешни врски

Категорија:Пежо
Џамија (Острец)

**Џамија (Острец)** — главна селска џамија во селото Острец, во Општина Битола, Македонија.

## Местоположба

Џамијата се наоѓа во самото село.

## Поврзано
* Битолско муфтиство
* Острец

## Наводи

## Надворешни врски

Категорија:Острец
Категорија:Џамии во Општина Битола
Категорија:Џамии во Битолското муфтиство
ПУ „Крсте Петков Мисирков“ - Острец

**Основно училиште „Крсте Петков Мисирков“** (официјално: **Подрачно основно општинско училиште „Крсте Петков Мисирков“ - Острец**; скратено: **ПООУ „Крсте Петков Мисирков“**) — подрачно основно училиште во селото Острец, претставува единка на истоименото училиште од селото Бистрица, Општина Битола.

Училиштето е именувано по истакнатиот македонски филолог Крсте Петков Мисирков.

## Местоположба

Објектот на училиштето се наоѓа во самото село Острец, на самиот негов влез.

## Настава

Во училиштето се изведува настава од прво до петто одделение на албански наставен јазик.

## Наводи

Категорија:Основни училишта во Општина Битола
Острец
Категорија:Острец